**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2025 ԹՎԱԿԱՆԻ ՄԱՐՏԻ 18-Ի N 30-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Առկա վիճակը.**

Սույն թվականի մարտի 18-ին Աբովյան համայնքի ավագանու N 30-Ա որոշմամբ համաձայնություն էր տվել Աբովյան համայնքի Աբովյան քաղաքի Նաիրյան փողոցի թիվ 3 հասցեում գտնվող մարզահամալիրը վարձակալությամբ տրամադրելուն։ Սակայն, սույն թվականի ապրիլի 7-ին «Հայաստանի ֆուտբոլի ֆեդերացիա» ՀԿ-ից (այսուհետ՝ ՀՖՖ) ստացված N Ֆ/1-030 գրությունից տեղեկանում ենք, որ ժամանակին իրենց կողմից «վարձակալություն» բառը տեղ է գտել տեխնիկական վրիպակի պատճառով, իսկ մարզահամալիրը «Աբովյան ակադեմիա» ֆուտբոլային ՀԿ-ին է տրամադրվելու անհատույց հիմունքներով։
Հարկ է նշել, որ 28.08.2020թ. Աբովյանի քաղաքային համայնքի և ՀՖՖ-ի միջև կնքված պայմանագրի 2.3.3 կետը իրավունք է վերապահում վերջինիս՝ խնդրո առարկա գույքը Աբովյան համայնքի համաձայնությամբ հանձնելու երրորդ անձի **օգտագործմանը։**

1. **Նպատակը.**

Նախագծի ընդունումից ակնկալվում է՝ Աբովյան համայնքի ավագանու որոշման համապատասխանեցումը ՀՖՖ-ի կողմից գույքի տնօրինման իրական նպատակին։

1. Նախագծի ընդունումն Աբովյան համայնքի բյուջեում եկամուտների և ծախսերի ավելացման կամ նվազեցման չի հանգեցնում։